"Galicia, talento para exportar” | Novas do Eixo Atlántico | Novas do Eixo Atlántico\nA Delegación da Xunta en Madrid acolleu a mesa redonda, “ Meigas save the talent” organizada polo Instituto Galego do Talento para tratar os novos modelos de liderado e o futuro do traballo.\nMadrid | A Delegación da Xunta en Madrid/Casa de Galicia acolleu esta tarde a celebración da mesa redonda que baixo o título “Meigas save the talent” organizou o Instituto Galego do Talento para falar dos novos modelos de liderado e o futuro do traballo. O Instituto Galego do Talento (IGATA) é unha nova maneira de exercer a galeguidade na era da internet e está formado por mozos e mozas profesionais que desempeñan altos cargos en política, empresas, Ongs, universidades, investigación e emprendedores de éxito… IGATA está en sete países, con especial presenza en Estados Unidos, Reino Unido e Australia.\nNa mesa redonda “Meigas save the talent” (Meigas, salvade o talento) interviñeron o coordinador de Actividades da Casa de Galicia Ramón Jiménez -quen o fixo en nome do delegado da Xunta en Madrid e director da Casa de Galicia, José Ramón Ónega-; Ana Simoneta, (cedeirense en Madrid), 25 anos, expresidenta en AIESEC, (a maior organización de novos líderes do mundo con presenza en 134 países e máis de cen mil membros). Actualmente é Coordinadora de Proxectos na Organización de Estados Iberoamericanos. Elías Casado, (coruñés en Madrid), 26 anos. Director de Talento en NOVA (a maior plataforma de talento top de Europa), nove veces Campión de España de Esgrima. Presentador e moderador, Emilio Froján (caldense en Madrid), 27 anos. Vehicle Operations Manager en VOI (a maior plataforma de micromovilidade de Europa). Cofundador do Instituto Galego do Talento. Tamén se incorporou ao coloquio como participante o deputado galego máis novo no Congreso dos Deputados, Diego Gago Bugarín, (deputado por Pontevedra).\n“Unha comunidade colaborativa que se caracteriza pola innovación e o traballo a lume lento”, di Froján, pois a forman “líderes emerxentes que impulsan e difunden a Marca Galicia mediante a xestión e promoción do talento en calquera parte do mundo”.\nDiego Gago fixo fincapé en “a gran rede de talento galego repartida polo mundo e o sentirmos galegos esteamos onde esteamos, orgullosos da nosa terra, a nosa xente e as ganas de mellorar a nosa contorna”. O deputado vigués subliñou as claves desta comunidade de galegos polo mundo que son “a paixón e o compromiso dos seus membros por construír un mundo mellor, que reflicte algúns dos valores máis representativos da nosa xeración”.\nAna Simoneta Rubido ofreceu a relatorio ‘Visión sobre Talento Dixital’ e destacou que “os mozos non queren traballar en empresas como Google ou Tesla porque teñan comida gratis ou mesas de ping pong nas súas oficinas senón porque teñen un propósito claro de transformación masiva das persoas”.\nPola súa banda Elías Casado comentou que “é imprescindible crear nodos de talento e de novos líderes do futuro para mellorar a sociedade e cambiar o mundo”, e engadiu que “en Nova cremos que cando conectas os perfís con maior talento coas empresas máis innovadoras xorden proxectos e ideas con impacto, na empresa e na sociedade. Moitas veces hai xente moi cracks que se perden polo camiño por sentirse sós, e por iso é tan importante que este tipo de empresas e organizacións cheguen a eles, para ofrecerlles unha vía de desenvolvemento e de networking eficiente. Á fin e ao cabo, trátase de ofrecerlles as ferramentas e as pontes necesarias para cambiar o mundo”.\nPara o emprendedor Emilio Froján, organizador do acto e creador do Instituto Galego do Talento (IGATA) xunto a uns amigos ao ver que moitos talentos universitarios de Galicia tíñanse que ir desenvolver a súa carreira profesional ao estranxeiro pero desexaban achegar unha parte á terra que lles ensinou todo, fixo fincapé en “a necesidade de facilitar experiencias de transformación dixital, as Cidades Intelixentes, a educación 4.0 e a formación en competencias dixitais, especialmente na Formación Profesional”. Froján reflectiu ademais a vontade latente por parte do Instituto Galego do Talento de “fomentar as habilidades dixitais e o acceso á tecnoloxía a toda a poboación galega”. Y concluiu señalando que eles están facendo o mesmo que xa fixeran as xeracións anteriores de emigrantes galegos cando creaban as súas redes, “ahora as relacións veñen da man da técnica que as fan máis fáciles, pero realmente, estamos seguindo os seus pasos”.\nPublicado o 28 Xuñ 2019 en Aldea Global, Portada, Xuventude.


Quintana amósase satisfeita polo reparto da PAC – Galicia 24 Horas\nQuintana amósase satisfeita polo reparto da PAC\nBy Redacción on 27 enero, 2014 Comentarios desactivados en Quintana amósase satisfeita polo reparto da PAC\nRosa Quintana, na Radio Galega.\nA conselleira de Medio Rural e do Mar, Rosa Quintana, amosouse satisfeita pola repartición de fondos da Política Agraria Común (PAC) realizada na última conferencia sectorial de agricultura, ao tempo que pedido a algúns sindicatos agrarios que “deixen de enganar a xente”.\nNunha entrevista concedida á Radio Galega, difundida pola propia cadea, Quintana subliñou que “se conseguiu un traballo moi equilibrado” para Galicia e para toda a agricultura en España”, á vez que remarcou que no período 2014-2020 “se ten máis diñeiro que no período anterior” no tocante ao desenvolvemento rural.\n“Galicia pode dicir moi orgullosa de si mesma que, por fin, ten unha Política Agraria Común que vai propiciar os camiños necesarios para que a xente mire ao rural”, defendeu.\nAnte as críticas dalgúns sindicatos agrarios e organizacións profesionais aos criterios establecidos para a repartición dos fondos da PAC, como é o caso da definición de agricultor activo –fixada agora naquela persoa que reciba como mínimo un 20 por cento das súas rendas do traballo no campo– Quintana argumentou que se optou por prudencia por esa porcentaxe, no que considera unha “posición intermedia”, o que “é unha postura tamén consensuada coa UPA a nivel nacional”.\nNeste sentido, Quintana afirmou que “o único” que lles pide ás organizacións agrarias “é que pensen en defender os intereses do sector e deixen de enganar a xente”. Cuestionada sobre se vai intereses políticos máis que sectoriais nesas críticas, Quintana asegurou: “Entendo que algo diso hai porque de momento aínda ninguén deu un dato”.\nNOVO PLAN DE DESENVOLVEMENTO RURAL\nAsí mesmo, avanzou que o novo Plan de Desenvolvemento Rural de Galicia –folla de ruta que guía os investimentos– será presentado no consello de la Xunta a finais do mes febreiro.\nSobre este plan, apuntou que, “na próxima semana, se intentará pechalo na Consellería” despois de que as primeiras liñas deseñadas sexan “presentadas ao Ministerio e á Comisión que, en principio, valoraron moi positivamente todas as liñas nas que se está a traballar”. “Espero, sinceramente, acertar e que a maioría dese diñeiro vaia para xerar riqueza no rural”, engadíu.\nGRUPO DE TRABALLO LÁCTEO EN 2016\nAdemais, a conselleira informou de que a petición de Galicia, o Goberno central vai constituír un grupo de traballo a partir do 1 de xaneiro de 2016 para “avaliar o impacto que vai ter sobre o sector lácteo a desaparición das cotas lácteas en marzo de 2015”.\nAsí, se houbese que facer “algunha modificación nos criterios de repartición” poder levalo “á Comisión antes de agosto de 2016”, apunta Quintana.\nPrecisamente sobre a desaparición do sistema de cotas, Quintana admitiu que “queda moito por facer” e que “o lácteo ten que organizarse mellor” para “superar o minifundismo” e intentar “buscalo un maior valor engadido aos produtos”.\nSobre a negociación da repartición da cota da xarda no Cantábrico noroeste, Rosa Quintana admitiu o complicado da negociación, pero di confiar en que Galicia consiga os seus obxectivos.\n“Ás veces máis vale pechar un acordo que non nos satisfai ao cen por cen pero que che permite deseñar un novo futuro”, xustificou, ao tempo que deixou claro que “Galicia vai intentar ata o último momento chegar a ese acordo”. “E creo que o imos conseguir”, apostilou.\nQuintana amósase satisfeita polo reparto da PAC added by Redacción on 27 enero, 2014


AQUELES VELLOS ARREPÍOS II | Revista de cultura e sociedade\n1 noviembre, 2016 ORBALLO\t2 comentarios\nA doniña cerva.\nDin que fai moitos anos, cando aínda os avós dos nosos avós non foran nados, moraba nun Castelo de terras de Cervantes (hoxe da provincia de Lugo), un señor chamado Froyaz, xa mais que de media idade, que tiña dous fillos: o máis vello, levaba por nome Egas, e a súa irmá, Aldara.\nOs dous irmáns queríanse moito, e inda que a terra por alí é moi fraguenta, algunhas vegadas ían xuntos dar un paseíño da cabalo.\nAldara, que era una moi belida doncela, tiña un namorado admirador, o xove Aras, fillo do señor doutro Castelo da mesma bisbarra, e como os país non se levaban mal entre eles, semellaba que o casamento non haberíase demorar moito tempo.\nMais un serán á hora do xantar non apareceu Aldara no seu adoitado lugar. Preguntou o seu pai por ela, e preguntou tamén o seu irmán. Ninguén soubo dicir nada; ninguén imaxinaba onde podería estar. Rexistrouse o castelo todo de arriba abaixo; mais Aldara non apareceu. En cabo, un besteiro que estivera de garda na porta do Castelo, dixo como a tiña visto sair polo mediar da tarde e que lle pareceu que ía cara ó riacho que corría ó pé do monte onde o castelo asentaba.\nCastelo de Doiras en Cervantes\nTemendo una desgracia, alá foron pai e fillo, con escuderos e criados, a percorrer a ribeira. Nada puideron atopar malia dunha esculca detida e miudeira.\nEnviaron daquela un mensaxeiro ó castelo de Aras. O coitado presentouse desconsolado, na compaña das súas xentes, e todos xuntos comezaron una busca xeral polos montes e fragas dos arredores e polas pallazas e rueiros, mais sen obteren mellor resultado.\nDespois dalgúns días de pescudas inútiles, e xa dada por perdida definitivamente Aldara, imaxinaron que tiña sido morta por algún porco bravo ou por algún oso, e poida que esnaquizada e comesta polos lobos.\nPasou moito tempo; xa ninguén se lembraba de Aldara, senón o pai e mailo irmán, que tiñan ás veces aínda un recordó para ela xulgándoa morta.\nUn día Egas, indo de caza, chegou a una valiña en procura dunha pita monteira. Cando viña xa de volta para o castelo coa súa peza encolgada da cinta, quedou sorprendido ó ver una fermosa cerva branca coma o ampo da neve rebrincando ledamente.\nArmou apresadamente a besta e concerteiro tino enviou una frecha á cerva, que ferida de morte, caeu derrubada sobre a herba.\nFoi tan súpeto o encontró que non se lembrou de que estando só e a pé non podería levar aquela preciosa carga.\nDaquela, co seu coitelo de monte cortou una das patas dianteiras da cerva; gardouna no fardel, e reparando ben no lugar onde se atopaba, cavilando en voltar cos criados que puideran recoller e transportar a cerva, botouse a camino do castelo.\nMais, cando chegou, contando ó pai a súa cazata, tirou do fardel a pata da cerva. Entrambos ficaron estarrecidos; no canto da pata, o que Egas atopou no fardel foi una man; una man fina, branca, donda; una man de doncela fidalga. En nun dos dedos daquela man lucía un anel de ouro cunha pedra roiba. O anel que noutrora levaba Aldara.\nCorreron daquela en tola cabalgada monte arriba deica o lugar onde Egas derrubara a cerva. Alí estaba, deitada no chan, a propia Aldara, coa súa veste branca na que, onda o peito una grande mancha vermella sinalaba o punto por onde a frecha tiña ferido o corazón da coitada. E no brazo toco, mancáballe a man.\nAldara fora, sen dúbida, encantada en figura de cerva, e só coa norte recobrou o seu corpo de doniña.\nQue mouro a encantou e por que? Endexamais puido saberse.\nO adival trocado en serpe.\nUn señor de Macenda moi rico que tiña un criado quixo viaxar e mandoulle que arranxase todo que ían ir os dous polo mundo. No intre o señor foise á horta, atuou o diñeiro, que era moito, e atouno cun adival dicindo ó mesmo tempo:\nAdival eres, culebrón te has de volver\nEl que de aquí te ha sacar, tres besos te ha de dar.\nMais o criado oíuno e cando chegou ó barco que os había de levar, no instante de sair xa para o mar e cando todos estaban a bordo, dixo que agardasen un momentiño que se lle esquecera una cousa principal. O barco agardou, mais en vista de que non voltaba ergueu áncoras e foise co señor só.\nImaxe dunha culebre, criatura moi tipica do folclore do norte peninsular.\nO criado en tanto marchou o sitio do tesouro e saíulle un culebrón grandísimo. Tremeu un pouco, mais por fín deulle un bico e o culebrón retorceuse; deulle o segundo e o culebrón apreixóuselle ó corpo coma se quixera acabar con el; deulle o terceiro e o culebrón converteuse en adival. O mozo entón colleu o tesouro e cando o señor voltou atopouse sen ren.\nRedacción e tradución: Alba Losada García\n– X.M. Gonzalez Reboredo, Lendas galegas de tradición oral. Ed. Galaxia S.A. 1995 (A doniña cerva)\n– F. López Cuevillas e F. Bouza Brey, “Prehistoria e Folklore da Barbanza”. Revista Nós. Ourense 15-IV-1928, p.72.\nEntrada anteriorAQUELES VELLOS ARREPIOS IPróximo entradaEspecial «Dadaísmo» no Cercano Café\n2 comentarios en “AQUELES VELLOS ARREPÍOS II”


OS MAGOSTOS -\nAs lendas galegas contan que as castañas representan a alma do falecido e que con cada castaña que se emite no Magosto, unha alma é libre de ir ao purgatorio e esto debe celebrarse. Esta festa é unha mostra de recoñecemento e agradecemento polos froitos colleitados e recollidos. Así como unha homenaxe ao produto estrela en outono, a castaña.\nPor influencia relixiosa, como adoita suceder con todas as festas, asociouse a Todos os Santos. Mesmo se mestura coa celebración do Samain Celta. Adoita celebrarse o 1 de novembro en moitas rexións de España, relacionando esta data co peche do recorrido solar anual.\nAínda que en Ourense, a data pasouse ao 11 de novembro, segundo o Santoral dedicado a San Martín de Tours, patrón da cidade das Burgas. Desde Ourense estendeuse a varios lugares de Galicia incluído o Bierzo.\nComentarios (0) - Categoría Xeral - Publicado o 17-11-2019 20:57


22/01/2019 09:57 h\n1 Por que triunfa «Matadero»?\nCoido que ten que ver co novo hábito de consumo de este tipo de produtos que están a xerar plataformas como Netflix o HBO. Antes delas era impensable que unha televisión xeralista se arriscase a producir unha serie así. Ou metería máis man nos contidos para que fosen máis amables ou máis amarelos.\n2 Mesmo se respectan os acentos autóctonos\nIso é un acerto. Evítase caer no tópico ou na ridícula parodia. Dálle verdade ao personaxe.\n3 Por que «thriller ibérico»?\nPorque toma moitos referentes desa España profunda e dura, tan real e actual como calquera outra. Se cadra agora máis que nunca. Conecta co humor de Bigas Luna ou de Berlanga. Hai moito pelaxe de porco ibérico. Aí entramos a xogar moitos tipos de porcos.\n4 Como lle queda a un o corpo cando sabe que o están vendo 3,5 millóns de persoas?\nHome, o dato asombra pero non tes tempo a facer a análise da implicación que pode ter no teu día a día. A min de momento non me cambiou nada.\n5 Que dá e que quita a tele a eses niveis?\nDáche a satisfacción do momento e quítache certa privacidade. Dá máis do que quita.\n6 Coa perspectiva que dan estes 20 anos, que supuxo «Mareas Vivas»?\nAi, coidado! Mareas fixo caer bastantes tabús e complexos. Foi claramente un antes e un despois para a ficción galega. E tamén para os que a fixemos. Aí, con distintas velocidades, iniciamos unha carreira impagable.\n7 Durante anos moita xente non sabía cal é o teu nome real. Eras Currás.\nAínda me sucede agora! Ese personaxe vai sempre na miña mochila. Nalgún momento xerábame bastante peso pero 20 anos despois lévase moito máis lixeiro.\n8 E o teatro?\nO teatro é a base da miña vida. Aínda que unha pata me ande por aí eu sempre tiven, teño e terei outra no universo Chévere. É como ter unha conexión directa coa raíz, coa terra. Axudoume ademais moito a saber xestionar aquel éxito prematuro.\nAntena 3 Netflix Teatro


A OCDE convida ó alcalde a unha mesa redonda sobre cidades intelixentes, sostibles e inclusivas - Canal Rías Baixas\nA OCDE convida ó alcalde a unha mesa redonda sobre cidades intelixentes, sostibles e inclusivas\nPONTEVEDRA> O Concello de Pontevedra recibiu unha invitación por parte da OCDE para asistir á sétima mesa redonda de alcaldes e ministros sobre cidades inclusivas que terá lugar o 18 e 19 de marzo en Atenas. No foro de debate participarán autoridades de cidades de todo o mundo.\nPontevedra continúa falando do seu modelo urbano polo mundo. A Organización para a Cooperación e o Desenvolvemento Económico invitou ao alcalde, Miguel Anxo Fernández Lores, a participar nun plenario internacional sobre resolución de problemas urbanos e de crecemento inclusivo das cidades. Este evento é unha plataforma única de enfoque global na que se dialogará sobre políticas urbanísticas exemplares. Lores mostrouse moi orgulloso esta mañá de que a OCDE conte con Pontevedra.\nO Concello está pendente de concretar a forma na que vai participar no evento, pero o alcalde asegurou que coa súa asistencia, Pontevedra gañará máis prestixio a nivel internacional ó formar parte dos informes que realizará a OCDE sobre o crecemento incluinte nas cidades. Iso si, Lores asegurou que non é casualidade que a Boa Vila participe nunha cita coma esta.\nE aínda que dende o Concello seguen traballando no modelo de cidade coa recuperación do espazo público, e compostaxe e conseguindo unha cidade inclusiva e integradora, Lores asegurou que non se van a relaxar.\nAdemais de asistir á mesa redonda o día 19 de marzo en Atenas, Lores tamén está convidado a participar, o día anterior, no cuarto encontro de ‘Champions Majors’, unha iniciativa da OCDE que preside a alcaldesa de París, Anne Hidalgo, e na que se dialogará sobre as políticas necesarias para que as cidades sigan crecendo e mellorando de cara ó futuro.\nmesa redonda de alcaldes e ministros\nArtigo anteriorA Plataforma “Non Crematorios” pide unha normativa máis restrictiva e igualitaria\nSeguinte artigoNova rotonda para mellorar a seguridade viaria entre Tragove e Corvillón\nOs “bolos do local” formarán a grupos musicais emerxentes\nO Museo de Pontevedra leva máis de 100 mil visitas no...\n1.714 barcos atracaron nos portos das Rías Baixas no primeiro semestre


Xosé Tojeiro - Desgalipedia\nJosé Tojeiro Víctima\nJosé Tojeiro, obreiro desclasado e españolista que debido a ser abandoado pola súa muller aos 35 anos despediuse do sexo gratis pro resto da súa vida.\nJosé Tojeiro e a súa muller fotografados pola policía de inmigración cando tentaban regresar con documentos falsos para Madrid.\nNado na emigración, en Madrid, foi enviado A Coruña pra que seus avós coidasen del mentres seus pais traballaban arreo na capital do Imperio, mais os vellos non o controlaban moito e él ívase cos da garda civil a patrullar as corredoiras dar o alto e facer cantar aos guerrilleiros o "Cara el Sol", o crego viu que estaban desgrazando ó rapaz levándoo ás casas das putas asi que o secuestrou e meteu no Seminario cobrándolles a seus pais un imposto revolucionario.\nAlí aprendeu gramática, ecolástica e a tratar ás mulleres como o que son, instrumentos de Satanás que só buscan perder ao home e casar con él pra perpetuar a especie e o capitalismo. José obtivo as Ordes menores e xa ía ser cura cando o padre espiritual lle descubriu debaixo da almohada O Ciprianillo (marcado pola páxina de como obter o número premiado da lotería) asi que o botaron fóra da eirexa por nigromante.\nUnha vez na rúa foi a un bar onde o propietario estupraba á súa filla por 3 patacóns e subía seu prezo se o cliente lle falaba en castelán, José Tojeiro achegouse e facendo de ver que era un señorito e o tiñan que tratar a corpo de rei o taberneiro rematou por sacarlle 200 pesetas en vez das 12 pesetas polas que vendía á súa filla, saíu dalí José todo relaxado e púxose camiño da súa casa pola estrada do Caramuxal, alí petou coa Santa Compaña mais como a él lle ensinaran que iso non existía segiu adiante e deulles unha esmola, despois rubeu ao Padornelo e baixou a Madrid, facéndose amigo polo camiño de Joselito. Xa na capital descobriu que seus pais non eran seus pais, e que súa nai eran unha adicta ao LK e seu pai a prostituía pra chegar a fin de mes, grazas aos contactos feitos neste puticlú madrileño conseguíronlle un posto na Guardia Mora de Franco, de limpabostas dos cablos durante os desfiles.\nFoi aquí cando coñeceu a Senén Pousa, co que din tivo escarceos sexuais, logo cando morreu Fraga, perdón Franco, emigrou pra Andalucía onde traballou no sector textil fabricando sacos pros traficantes de haxixe, isto permitiulle ter acceso ás escravas sexuais de forma gratuita, consegiu xubilarse mais a súa adicción pola prestitupas fíxo que non vivise nunha gran casa e si nun piso miserento onde atraía prostitutas pra logo destripalas e comer os seus ovarios. Fíxose moi famoso en toda España e no Estado Español falando en ESPAÑOL de España a cerca do presunto roubo de dúas escravas sexuais realizadas no seu domicilio con motivo do latrocinio semiconsentido (a ver, quen mete dúa sputas na casa e só se aproveita dunha?).\nTraído desde "http://desgalipedia.org/index.php?title=Xosé_Tojeiro&oldid=35453"\nA última modificación desta páxina foi o 7 de marzo de 2013 ás 02:35.


III Xornadas Municipais Unidas contra as violencias machistas | Noticias Vigo\nO Concello e o Consello Municipal da Muller organizan unha nova edición das Xornadas Municipais Unidas contra as Violencias Machistas que este ano levan por título “Deconstruamos a violencia cun enfoque feminista” y que se celebrarán durante os días 16 e 17 de novembro.\nPublicado por Noticias Vigo o día 06/11/2018 na sección de Concello de Vigo,Galicia,Vigo\nOs asuntos que se trataran durante as xornadas son: “Desigualdade e discriminación, toma de conciencia e cuarta vaga”; “A feminización da pobreza. A importancia da abordaxe desde un enfoque feminista”; “A prostitución e a trata sexual: outro ciclo da violencia de xénero”; “Muller e prisión: son as cadeas un espazo en igualdade?”; “O Xornalismo despois do 8-M”,; “Detección e protección no ámbito da violencia sobre a muller. A situación das e dos menores no ámbito da violencia. Pacto de Estado e a súa aplicación práctica” e “A intervención da medicina forense na práctica do Xulgado de Violencia sobre a Muller de Vigo”\nAs xornadas terán lugar na sala de conferencias do Centro Social Afundación. Inscrición gratuíta. Aforo limitado. As prazas outorgaranse por rigorosa orde de inscrición. A organización comunicará a confirmación da praza.\nO goberno municipal apoia a manifestación…


Deputación e UVigo lanzan a IV edición do "transformador" proxecto Inspira Steam ·\nInicioVigo e áreaVigoDeputación e UVigo lanzan a IV edición do "transformador" proxecto Inspira Steam\n“A sociedade no seu conxunto–asegurou a presidenta Carmela Silva- ten que estar moi preocupada polo que está a acontecer coas carreiras STEAM e coas decisións das mozas na elección de carreiras universitarias que van determinar cal vai ser a súa posición no mundo”.\nPara reverter esta situación e potenciar as vocacións científicas e tecnolóxicas entre as nenas xurdiu o “transformador” Inspira STEAM, un programa que a Deputación de Pontevedra e a Universidade de Vigo impulsan dende o 2018, que naceu no 2016 na Universidade de Deusto, e que vén de presentar a súa cuarta edición. A presidenta e a vicerreitora de Captación de Alumnado, Estudantes e Extensión Universitaria, Natalia Caparrini, fixeron tamén balance deste programa acompañadas de mentoras e mentores que debateron sobre a importancia de rachar “con este problema implicándonos todas e todos. É unha responsabilidade social”.\nA presidenta da Deputación subliñou que “o futuro do mundo vai estar nas mans da innovación e novas tecnoloxías” e “non alcanzaremos a igualdade se as mulleres non se matriculan nas carreiras STEAM, as que van vertebrar a toma de decisións”. Carmela Silva incidiu en que “se somos o 25% das persoas formadas neste ámbito ese é o lugar que ocuparemos” e amosou a súa “seria preocupación” porque “o mundo soamente será bo cando as mulleres ocupemos a metade de todo”. Por este motivo situou a “Inspira STEAM” como “unha resposta a esta situación, un programa moi interesante, fundamental, que inspira para construír unha sociedade mellor, que nace do coñecemento, que chega aos centros educativos para influenciar nas nenas e nenos, mestras e mestres”. Tamén fixo fincapé na necesidade de reflexionar sobre o que acontece ao longo do percorrido vital das nenas, dende o sistema educativo ata os propios libros de texto, con ausencia de referentes femininas, ou os medios de comunicación, onde as mulleres científicas e técnicas seguen a estar invisibilizadas. “Todo isto ten unha capacidade enorme de influencia na toma de decisións das nenas”, asegurou.\nA vicerreitora da Universidade de Vigo, Natalia Caparrini, ao igual que a presidenta amosou a súa preocupación pola situación das mulleres nas carreiras STEAM. “Todas as profesións do futuro van demandar perfís tecnolóxicos, que son carreiras con maior futuro laboral, cunha demanda que non deixa de medrar –aumentado da orde do 14% fronte ao 3% do resto dos ámbitos- e, sen embargo, o número de mulleres que optan por elas decrece cada ano”. Caparrini asegurou que soamente o 25% das persoas que escollen estudos técnicos son mulleres “e se temos en conta enxeñerías, hai algunhas nas que a porcentaxe é moito menor, como Enxeñería Informática na que non se alcanza nin o 13%”. A vicerreitora, que subliñou que o rendemento académico das mulleres é mellor en 8 de cada 10 títulos, destacou que os motivos desta situación están relacionados coa ausencia de referentes que inspiren ás mozas, cos estereotipos de xénero ou coa súa propia percepción, ao sentir que non teñen cualificación suficiente ou non van ser capaces. “Hai que loitar contra estas cuestións”, destacou e por “iso xorde Inspira STEAM”.\nO “corazón” do programa son as mentoras, “mulleres que teñen grandes experiencias vitais, coñecementos e están comprometidas con cambiar as cousas e o fan de xeito totalmente voluntario” asegurou a presidenta. Mentoras como Arantxa Sucasas, enxeñeira de Telecomunicacións, Ana Otero, Enxeñeira Industrial e Fernando Jiménez, enxeñeiro de Telecomunicacións, que durante o acto fixeron fincapé na “responsabilidade social” do programa e reivindicaron a súa importancia para paliar “un síntoma dunha sociedade na que o machismo está instaurado e contra o que todas e todos temos que loitar”. De feito, nas seis sesións que imparten as mentoras/es nos centros educativos afóndase nas STEAM e a súa utilidade pero tamén nos estereotipos de xénero, nos estereotipos nas profesións e nas mulleres referentes STEAM do pasado e do presente.\nA IV edición de “Inspira STEAM”, que vén de arrancar, ten como principal novidade con respecto ás tres anteriores edicións o lanzamento de vídeos de entre catro e cinco minutos titulados “Queres ser unha muller STEAM?”. A través destes vídeos mulleres profesionais do ámbito da ciencia e da tecnoloxía comparten as súas traxectorias e experiencias. O primeiro, que vén de ser presentado esta mañá, céntrase no grao de Enxeñería de Minas. Amais do vídeo, durante a xornada deuse a coñecer que o 14 de xuño ábrese o prazo para poder inscribirse como mentora, centro ou empresa no programa “Inspira STEAM” e que xa en setembro comezarán as formacións. Tamén se fixeron entrega de diplomas ás mentoras/es e centros educativos participantes na terceira edición da iniciativa.\nArtigo anteriorBaiona presenta a súa Axenda Deportiva de Verán máis solidaria e adaptada á época Covid\nSeguinte artigoA Guarda inicia as visitas regulares guiadas ao Monte Trega\nVolve “Curta ou susto”, o concurso de microfilmes de terror do Galician Freaky Film Festival


San Fiz ...a meu modo de ver . -\nSan Fiz ...a meu modo de ver .\n... " Os sombríos piñeirais da miña terra , as umbrosas arboledas , os camiños fondos , os carreiros floridos entre zarzales e herbas , as montañas que parecen recortadas por arquitectos , o río que serpentea entre misteriosas fonduras " ... " Quen che viu , negará a hermosura dos teus vales risueños , dos teus bosques de castiñeiros e nogueiras , das túas frescas hondanadas , dos teus cristalinos arroios que se precipitan dos teus altos montes , dos mil caprichos e accidentes de terra tan abrupta , tan variada , tan pintoresca ? "\nQuen mellor que D. Urbano Ferreiroa describiría os encantos desta terra que máis tarde outros estudiosos de Galicia denominarían : " balcón do Ribeiro " .... Si ; ese balcón desde o cal víase a trasfega dos ribeiraos no seu afán por recoller a uva que máis tarde tras un cariñoso e lento proceso transformarase nese néctar dos deuses chamado " Viño do Ribeiro " .\nDesde este balcón asistíase ao ir i vir de carros que logo transportaban ese viño a toda Castela e o resto de España , hai que destacar que en época romana , parte dese viño regaba as mesas de emperadores romanos , proba diso foron as rutas fluviais que partían de " A Barca " e a infinidade de calzadas que asucaban as nosas terras .\nBalcón dende o cal obsérvase a forma fálica ou cilíndrica do enorme menhir natural de " Pena Corneira " , que segundo D.Eladio Rodríguez , escritor natural de San Clodio , " É algo que dá a sensación de obedecer a unha estudada e metódica colocación " . Seguimos paseando a vista por pobos e máis pobos do Ribeiro e parte da Comarca de Orcellón . O panorama é tan amplo que xa se albiscan eses nuboeiros que aparecen no horizonte pero que ao ser tan extenso non nos collen desprevidos . As postas de sol nese marco incomparable adivíñanse fantásticas , case sobrenaturais . Que veciño de San Fiz pode negar que nunca tivo un momento de acougo , recordo , melancolía , mirando ese magnífico telón de fondo .\nSigo nese balcón escoitando os lamentos do vento de inverno que chegan por " a Corredoira " maltratando os piñeirais de " a Longariña " e " a Carballeira "ameazando con derrubar castaños e nogueiras que adornan os nosos campos . Cando o temporal remite os cantos do merlo e o murmurio das augas de " ou Regacho dás Candorcas " son música para os meus oídos .\nAs campás tocan o ángelus , os carros páranse , os labriegos sacando a boina e fincando o xeonllo en terra , rezan unha oración para que a súa colleita non se astíe nos campos e por se isto fose pouco , o día da Patroa a Virxe do Perpetuo Socorro , levarana en procesión ata " as Puzas " , para pedir un pouco de auga que afogue os saloucos e reverdezca os campos .\nSigo mirando desde ese balcón a Osmo , pobo amigo todo o ano e rival durante dous días que dura a festa , non me sinto culpable , apelo á tradicción e o legado dos nosos antepasados , que nos contaban aquelas historias de rivalidade desde senllos campanarios que ao final ramataban co berro forte dun neno : " Osmo , non poledes " . Os nosos avós leváronse á tumba eses pequenos contratempos xa só permanecen no recordo , a modernidade , a tecnoloxía , o progreso empuxaron os nosos camiños por outros derroteiros .\nEste balcón é a testemuña muda do paso do tempo , segue aí , xeración tras xeración , a el asomáronse os nosos avós , os nosos pais , asomeime eu durante un longo período e agora toca asomarse aos nosos fillos , que verán con outros ollos o panorama que se mostra .\nA historia deste pobo quedará marcada neses muros de pedra que noutro tempo foron a casa dos nosos antepasados , nos frondosos piñeirais que cantaba D.Urbano Ferreiroa , nos rumores do regacho que se apresura a levar as súas augas a atoparse co pai Avia , pero tamén quedará gravada na memoria dos nosos fillos , para élo , debemos saber contarlla .\nTodo pasa e todo queda cantaban os versos daquel insigne poeta e á miña mente acoden aqueles recordos dun pasado non afastado polos camiños deste fermoso pobo , aínda escoito a tremenda algarabía procedente de " A Carballa ", lugar onde xuntabamos as nosas ansias de vivir , cansabamos os nosos pequenos corpos e alimentabamos a fraternidad , correndo detrás dun balón ou espiando furtivamente a algunha compañeira que xa comezaba a mostras os seus encantos futuros . Uníanos o xogo , a amizade e os segredos e separábanos algunha regañina do cura porque a nosa pelota sempre ía a para entre as súas coidadas cepas , ou un castigo de Dna Manuela por non sabernos a táboa do sete .\nForon anos inesquecibles ao abrigo dunha pequena escola na que comezabamos a fraguar os nosos destinos , aínda que nós non fósemos conscientes de élo e a nosa principal reivindicación fose que os recreos eran curtos e habería que aumentalos , a pesar de que dita reclamación xamais se viu cumprida .\nContinúa o lento camiñar dos anos e toca separarnos ; uns seguen no pobo , outros se van a estudar a fóra , uns abandonan os libros , outros se abrazan a éles , pero aos poucos o destino , cruel palabra , rompe esa harmonía fundamentada en moitos anos de amizade e camaradería e empúxanos a comezar camiños distintos , metas opostas . O destino afogou aqueles berros infantís , aquelas aventuras apaixonantes en " A Longariña " " A Carballa " ou en " O Barazal " , borrou aquelas tardes de astío que aproveitabamos para ir roubar algunha cereixa , ou a buscar algún niño de merlo . Ese destino xúntanos agora de ano en ano na procesión do Socorro ou nalgún cabo de ano , pero xa nada é igual ... Xa non somos os mesmos de antes ; o progreso , as présas , o coche e o móbil hannos maleado . Boas palabras , efusivos saúdos , cordiais apertóns de mans , pero xa ninguén se acorda daqueles xuramentos de amizade , daqueles segredos ben gardados , daqueles silencios cómplices antes de acusar a un amigo ...\nFomos os últimos habitantes da escola do pobo , ata hai pouco reconvertida nun bar , hoxe nun non se que , as últimas bicicletas que pedalearon aquelas sufridas costas , os últimos xogadores de " A Carballa " ... Hoxe todo apunta máis alto : os grupos escolares , as estradas asfaltadas e o fútbol en " O Picouto " . Hoxe xa só me queda perderme no medio deses recordos e así reavivar a chama que aínda queda dentro , pechar os ollos e escoitar :\n" Ao corro da pataca ... "\n" O patio da miña casa , é particular ..."\n" Antón , Antón , Antón pirulero ..."\n" Rei , rei , cantos anos durarei , vintecinco non nos ei ..."\n....eses silencios que me falan de San Fiz .\nDeixa un comentario (3) - Categorías A miña bitácora - Publicado o 25-05-2010 17:28\n1 Felicidades por abrir Sa#blgtk08#n Fiz de Navío al mundo.\nComentario por Amando (11-10-2009 13:28)\n2 Gracias por ponernos en el mapa!! te olvidaste de una opción: que unos #blgtk08#antiguos vecinos vuelvan...\nComentario por Elisa (07-01-2010 12:47)\n3 A verdade é que me gusta e moito este xeito teu de describir os recantiños que, por seren tan familiares#blgtk08#, ás veces desposuímos da súa poesía.\nComentario por A nena do paraugas (08-05-2010 07:12)


O concello de Valga aportou den 2018 máis de 84.000 euros para financiar o grupo de emerxencias\nO alcalde explicou no Pleno que os traballadores do GES solicitaron gardas de 12 horas e non traballar sábados nin domingos // A Corporación aprobou reclamar á Subdelegación do Goberno máis efectivos para o cuartel da Garda Civil\nO alcalde, José María Bello Maneiro, explicou no Pleno extraordinario celebrado onte a instancias da oposición que a situación do Grupo de Emerxencias Supramunicipal (GES), que durante o mes de abril terá a un só compoñente de garda no turno de noite, é debida á falta de persoal pola coincidencia de circunstancias como catro baixas, concesión de permisos, solicitude de vacacacións e días de asuntos propios. A Dirección Xeral de Emerxencias e máis a Axencia Galega de Emerxencias están debidamente informadas e saben que, cando só hai unha persoa de garda, teñen que mobilizar tamén a efectivos doutros concellos se fose necesario.\nO alcalde lembrou que varios membros do GES están a reclamar por vía xudicial máis de 1.400 horas extras anuais e que suporían 16.39024 euros por cada un dos doce membros do grupo, en total case 200.000 euros que son inasumibles para o Concello de Valga. De aí a reorganización dos turnos de traballo. Neste sentido, Bello Maneiro explicou que as negociacións cos compoñentes do GES e máis os seus representantes sindicais remóntanse a xuño do pasado ano. Nunha reunión celebrada o 3 de xullo de 2018 e á que asistiron os membros do Grupo de Emerxencias, estes solicitaron realizar gardas de 12 horas e non traballar sábados nin domingos, unha petición que reiteraron posteriormente os sindicatos. Iso si que é ilegal. Non se pode deixar sen servizo ao GES durante as fins de semana, remarca o alcalde. Sempre estamos dispostos a falar, pero non podemos tolerar os pulsos, afirmou Maneiro no Pleno.\nNo tocante ao equipamento, o rexedor explicou que o GES conta con dous cascos sen estrear e catro máis en perfectas condicións de uso. En cada garda só hai un máximo de dúas persoas, polo que son suficientes. En canto ás equipacións, estas foron contratadas no mes de febreiro. Dende entón lévase solicitado en reiteradas ocasión aos integrantes do Grupo de Emerxencias que faciliten unha relación de tallas para que a empresa poida subministralas sen que, de momento, teña sido proporcionada. Hoxe mesmo o Concello reiterou por escrito a un dos representantes sindicais do plantel que procedan a indicar a talla de cada un dos integrantes.\nNo transcurso da sesión, ofrecéronse datos sobre o financiamento do GES. No ano 2018 o gasto foi de 302.30852 euros que tivo que adiantar o Concello de Valga. Segundo o convenio asinado coa Xunta, a Deputación e Fegamp, o Concello ten que recibir 217.815 euros, dos que a día de hoxe só ingresou 166.485 euros. Con todo, o desembolso por parte das arcas municipais ascenderá a 84.49352 euros. Con estes cartos o Concello pode contratar a cinco operarios durante todo o ano para que realicen traballos só para os veciños de Valga, mentras que o GES está a actuar noutros catro concellos sen que estes fagan ningunha aportación económica, salienta o alcalde.\nEse mesmo convenio establece con claridade cales son as funcións que debe realizar un GES. Sobre esta cuestión, o rexedor indicou que Concello deixou de ingresar no ano 2017 un total de 42.54212 euros e no 2016, 40.76291 euros por non cumplir os obxectivos en materia de prevención de incendios.\nBello Maneiro concluíu dicindo que o goberno municipal está orgulloso de contar cun GES en Valga e do traballo que se realizou para conseguilo, outros posiblemente estean celosos.\nNa actualidade, o cuartel só conta cun sarxento e un garda civil. A súa presenza é só testemuñal e non se está a facer unha política disuasoria no noso termo municipal. En moitos casos, os veciños optan por non denunciar os roubos que sofren nas súas casas por non ter onde facelo, xa que teñen que desprazarse ata Caldas, Vilagarcía ou incluso Cambados. Bello Maneiro explicou que hai gardas civís que están adscritos ao cuartel de Valga pero que prestan servizo noutros destinos, por exemplo un está nas oficinas en Pontevedra.\nAprobouse por unanimidade demandar á Subdelegación do Goberno en Pontevedra, á Delegación do Goberno en Galicia e ao Ministerio do Interior que procedan, de inmediato, a aumentar o número de efectivos no cuartel da Garda Civil de Valga e a dotalo dos medios axeitados para o desenvolvemento do seu labor. Neste sendido, o alcalde lembrou que a Subdelegación do Goberno en Pontevedra é perfectamente consciente da situación de abandono progresivo que afecta ao cuartel. A subdelegada comprometeuse nunha reunión a realizar unha visita a Valga que a día de hoxe aínda non se realizou. E prometeuse un novo vehículo que se ía entregar de inmediato e aínda seguimos esperando por el, lamenta.\n02 abr 2019 / 21:39


O Concello de Ordes inviste 40.000 euros de fondos propios no novo sistema\nO Concello de Ordes vén de realizar un investimento de 39.992,79 € para a renovación do sistema de iluminación das instalacións deportivas de Vista Alegre, e máis concretamente nas áreas onde se sitúan os campos de fútbol. Os concelleiros Ana Soneira, Xosé Manuel Mira, José Antonio Cabeza e Xosé Manuel Rodríguez visitaron o lugar onte.\nConcretamente o campo de adestramento está dotado de catro torretas de aceiro de 20 metros con 6 proxectores (unha delas con 4). Ademais pola banda sur sitúase o corredor de acceso ata a zona de acceso a ambos campos con 8 proxectores. En total instaláronse 48 unidades proxectoras LED, 36 delas de 320 W de potencia e outras 12 de 50 W, ambas de clasificación A+ entre outras características técnicas.\nCon isto soluciónanse as carencias que ata o de agora presentaban as instalacións en materia de iluminación nocturna. Tanto no que se refire ao cumplimento da normativa vixente como no que se refire aos sistemas de iluminación requeridos para a práctica deportiva.\nAdemais dun mellor e máis que notable rendemento enerxético evidenciase tamén a uniformidade lumínica sobre o terreos de xogo. Do mesmo xeito tamén se sustituíu a iluminación do vial peatonal de acceso, incrementando o nivel de seguridade, e especialmente para os nenos e nenas que fan uso del.


Un total de 45 mulleres con discapacidade de concellos do rural galegos asisten a un servizo de atención personalizada e especializada que lles ofrece a Asociación de Mulleres con Discapacidade de Galicia (ACADAR). Baixo o nome Enrédate, este programa iniciou no mes de xaneiro e estará desenvolvéndose ata o mes de setembro nos concellos de Camariñas, Fisterra, Vila de Cruces, Porto do Son e A Cañiza.\nCofinanciado pola Secretaría Xeral da Igualdade da Xunta de Galicia e o Fondo Social Europeo, o programa Enrédate ten por obxectivo promover a igualdade das mulleres con discapacidade, especialmente, daquelas que viven en zonas pouco poboadas onde as características por parte da comunidade condicionan o seu desenvolvemento persoal e social.\nEste programa que desenvolve ACADAR presta un servizo de atención personalizada e especializada e promove tamén actividades grupais co obxectivo de reunir ás mulleres con discapacidade da zona, para facilitar a creación ou potenciación de redes de apoios e participación. O programa rematou en Fisterra e Camariñas cun grande éxito de participación e arestora continúa desenvolvéndose nos concellos de Porto do Son, Vila de Cruces e A Cañiza, desenvolvéndose unha vez á semana durante os meses de xullo, agosto e setembro.\nO programa Enrédate iniciou a desenvolverse en 2014, obtendo ata o de agora uns resultados moi positivos. Xa foron atendidas 150 mulleres con discapacidade, todas elas procedentes de zonas pouco poboadas de Galicia.\nDurante o 2019, a asociación tamén está a desenvolver os programas Aloumiño, a plena vivencia da nosa sexualidade e Vio7 baixo o apoio nomeado e a través da subvención destinada á realización de programas de interese xeral para fins de carácter social, con cargo á asignación tributaria do 0,7 % do IRPF.\nPara máis información contactar no teléfono 674 073 092.


Gearbox dá pistas sobre o tamaño do mapa de Borderlands 3 – Revista Morcego\nDende o seu anuncio, os diferentes responsables e creativos de Borderlands 3 estiveron bastante activos en redes sociais. Gearbox sabe que o título ten que estar á altura, e os propios traballadores da compañía buscan aumentar a expectación ante o shooter-looter. O 13 de setembro aínda está lonxe, aínda que aos poucos vanse arroxando novos detalles sobre o proxecto.\nUnha das preguntas máis recorrentes por parte da comunidade vén dada polo futuro tamaño do mapa ou mapas. Neste caso, foi Randy Pitchford, CEO do estudio, o que quixo aproximar unha resposta a través da súa conta de Twitter:\n«As localizacións son variadas», explica no seu chío Pitchford. «Algunhas son máis grandes que a media, e outras máis pequenas. En xeral, o xogo é moito máis grande que títulos anteriores». Paga a pena lembrar que neste Borderlands 3, ao contrario das tres primeiras entregas, que se desenvolven por completo en único mundo, viaxaremos a diferentes planetas. Quizais por iso fixese fincapé na diferenza de tamaños entre escenarios.


NACE A PLATAFORMA “MADRID ARTHOUSE” QUE RECLAMA UN ESPAZO PARA OS CINEASTAS EMERXENTES | Academia Galega do Audiovisual\nNACE A PLATAFORMA “MADRID ARTHOUSE” QUE RECLAMA UN ESPAZO PARA OS CINEASTAS EMERXENTES\n“Madrid Arthouse” é un paraugas formado por creadores audiovisuais emerxentes e colectivos de artistas audiovisuais que desenvolven o seu traballo en Madrid.\n«Os creadores audiovisuais levamos anos reclamando espazos de creación dende diferentes plataformas e colectivos, pero sempre resultaron infructuosas. Consideramos que espazos en desuso da cidade deben cederse para este tipo de iniciativas.\nLamentablemente edificios que nun principio estaban destinados para albergar aos cineastas «Museo de las artes Audiovisuales» (Tabacalera) pasaron a mans de persoas alleas ao sector audiovisual o cal adoece historicamente de infraestructuras físicas onde desenvolve-los sues proxectos de forma autoxestionada.\nSomos un colectivo que non aspira a subvencións. Cremos nunha cultura non institucional. Apostamos pola iniciativa e a autoxestión.\nCremos que o modelo actual está quedando obsoleto e ten que dar pasos a novas propostas de Xestión Cultural baseadas en modelos máis Europeos, coma o Modelo de xestión Alemán onde a cultura está en mans dos creadores e non das institucións.\nÉ unha reclamación antiga á que agora poñemos voz dende esta plataforma “Madrid Arthouse” á que se suman asociacións e colectivos off de mercado e que esixen o seu lugar.\nA plataforma plantexa unha serie de accións a desenvolver para a consecución dun espazo e segue sumando apoios de outros colectivos e plataformas de cineastas.»


XeraciónWeb, a nova publicación dixital galega - Código Cero - Diario Tecnolóxico de Galicia\nXeraciónWeb, a nova publicación dixital galega\nxoves, 10 de maio do 2007 Marcus Fernández\nUn novo xornal dixital en galego nace hoxe, XeraciónWeb, que cun deseño atractivo e unha vocación participativa pretende facerse un sitio entre os medios dixitais galegos.\nA nova publicación está aberta á colaboración mediante a súa sección Esfera Libre, conta cunha sección de opinión que se mestura tamén con blogs e, aparte da sección de novas, tamén serve como canle de publicación de especiais coma o que inaugura a web e que fala sobre a deficiente penetración da banda larga no rural galego.\nXeraciónWeb inicia con blogs propios como a bulla de Zapping (no que se discute sobre cousas cotiás como a colocación dos rolos de papel hixiénico), Animais políticos (que trata da política galega), Mundo Beta (un espazo para a tecnoloxía) e Éche o que hai (o blog editorial da nova publicación).\nPodemos falar así dun medio que busca aproveitar a capacidade do seu soporte (como demostran elementos coma o gráfico interactivo incrustado no artigo sobre a banda larga no rural) para dar algo máis que os medios tradicionais, así como agardan achegarse ó lector dun xeito especial que chame á súa interacción (para o que é preciso rexistrarse na súa web).\nPor último, cabería subliñar que inclúen unha ligazón a un tradutor automático para poder consultar a súa web en español, ou sexa, xusto o contrario doutro medios que contan con contidos en español que se poden traducir automaticamente ó galego.


Foz inicio unha campaña de sensibilización para a compostaxe - Amariñaxa.com\n4 semanas O Plan Único de Barreiros destinarase á mellora do depósito da Rigueira\n4 semanas Ourol mellorará a calefacción e o illamento térmico dos edificios públicos\n4 semanas A Pontenova reconstruirá un antigo muro no forno de Boulloso\nFoz inicio unha campaña de sensibilización para a compostaxe\n24 Nov 2020 Actualidade, Foz Actualidade, Foz\nO departamento de Medio Ambiente e Medio Rural do Concello de Foz considera que a compostaxe é parte da solución para contribuir a reducción da pegada medioambiental e para mellorar o noso entorno, o noso Concello e o noso Planeta, e está a ser xa un dos eixos de funcionamento da Concellería.\nAsí, iniciouse unha campaña de sensibilización para fomento da compostaxe doméstica e comunitaria no Concello. Será impartida por dous técnicos que facilitarán información sobre que é a compostaxe, vantaxes que ten realizala, o que se pode depositar nos composteiros e o que non,etc. Entregarán dípticos informativos e estará instalada unha carpa o de 10:30 a 13:30 na praza Conde Fontao.\nEsta campaña e parte do Proxecto de autocompostaxe como vía de xestión da materia orgánica a desenvolver no Concello de Foz. Neste caso cun Proxecto subvencionado ao abeiro das axudas cofinanciadas pola Unión Europea, a través do Fondo Europeo de Desenvolvemento Rexional (FEDER). O Departamento de Medio Ambiente do Concello de Foz continuará nos vindeiros meses desenvolvendo as actuacións para promover a compostaxe tanto doméstica como comunitaria.\nAnterior O Concello de Foz conmemorará o 25N cunha ofrenda floral\nSeguinte Medio Rural do Concello de Foz adquiriu un equipo desbrozador para o mantemento de espazos públicos


O goberno local renovará a varanda do paseo da Galera. - Novas Betanzos\nInicio Infraestructuras O goberno local renovará a varanda do paseo da Galera.\nPaseo da Galera\nAsí o anunciou a alcaldesa, María Barral, que explicou que despois de valorar diferentes alternativas o Concello “determinou que a mellor opción pasa por unha varanda de granito, integrada co paseo”. Os traballos realizarase en breve e con eles substituirase a varanda de madeira actual que quedou danada por unha embarcación o pasado verán.\nAdemais o Concello tamén efectuará diversas melloras de mantemento na zona dentro dun programa de traballo que se está realizando noutros puntos da cidade.\nA primeira edil tamén anunciou a intención do Concello de programar diferentes proxectos de mellora de equipamentos dentro do Plan Único provincial no que se incluíron a seguridade da avenida Fraga Iribarne coa renovación do pavimento entre a rotonda das Cascas e a rotonda do centro de saúde e a construción dunha nova rotonda, que sería a terceira desta avenida, no cruzamento de da rúa Juan García Naveira coa propia avenida Fraga Iribarne, para dar unha maior fluidez de tráfico aos vehículos que circulan cara ao Pasatempo. Neste caso, suprimiranse os semáforos deste cruzamento.\nPor último, melloraranse tamén os baños públicos da rúa Sánchez Taibo, os situados á beira do edificio dos xulgados, e levarase a cabo unha reforma integral destes, nos que se porá en marcha un sistema de aseos autolimpables.\nArtigo anteriorO Concello ultima a súa proposta para Fitur centrada este ano na captación de turismo gastronómico coa “Tortilla de Betanzos”


Feijóo presenta a ampliación do parque empresarial verinés de Pazos | Xornal Galicia Sur\nFeijóo presenta a ampliación do parque empresarial verinés de Pazos\nDi que iso equivale a novos proxectos empresariais ao longo de todo o territorio, cos que se prevé acadar un investimento de 105 millóns de euros e a creación de 3.500 postos de traballo\nO presidente da Xunta, Alberto Núñez Feijóo, visitou a ampliación do parque empresarial de Pazos, no concello de Verín, onde destacou que as bonificacións que contempla a Axenda da Competitividade Industrial, con rebaixas de ata un 50% no solo industrial, están a acadar resultados satisfactorios. Así, na súa primeira fase, esta iniciativa permitiu adxudicar máis de 200.000 metros cadrados, o que supón que se ten adxudicado nun mes tanta superficie de solo industrial como nos dous últimos anos.\nNesta liña, Feijóo destacou que iso equivale a novos proxectos empresariais ao longo de todo o territorio, cos que se prevé acadar un investimento de 105 millóns de euros e a creación de 3.500 postos de traballo. Ademais, o mandatario galego engadiu que en abril o Goberno galego activará unha segunda fase que sacará a concurso arredor de 210 parcelas propiedade do IGVS, situadas en 17 parques empresariais de toda Galicia. Será, por tanto, unha superficie total que suma 470.000 m² e que contará con bonificacións de entre o 30% e o 50%.\nNo relativo ao polígono de Pazos, Feijóo recalcou que, coa súa ampliación, a Xunta está a ofrecer ao tecido empresarial ourensán unha oferta de solo industrial de calidade; pero, o que é máis importante, “estamos ofrecéndoo nas mellores condicións de adquisición: cun 50% de rebaixa sobre o prezo actual por tratarse dun polígono situado no ámbito do Plan Impulsa Ourense”, destacou.\nAsí mesmo, sinalou que a Xunta abriu para os emprendedores de toda a comarca unha maior maior extensión de terreo preparado para o seu uso industrial e comercial. Segundo apuntou, trátase dunhas obras de ampliación que eran imprescindibles para cubrir a demanda de solo industrial existente no concello, posto que o seu parque empresarial non dispoñía de ningún metro libre para a instalación de novas empresas. De feito, como puxo de manifesto o titular da Xunta, o 50% das novas parcelas xa teñen sido do interese dalgún emprendedor, o que constata a súa necesidade.\nAsí, se ata o de agora este polígono ocupaba un área de 132.000 m², grazas a esta actuación, na que a Xunta investiu 2,3 millóns de euros incrementa a súa superficie en máis de 70.500 m², é dicir, nun 53%. Isto significa, como explicou Feijóo, que se antes dispoñía de case 86.000 m² reservados para uso industrial, logo da ampliación, conta con 46.500 m² máis a disposición das empresas.\nComo recalcou o presidente da Xunta, esta ampliación é o resultado dunha primeira fase de actuación. Agora, unha vez cuberta na súa totalidade, en función da demanda e das necesidades de solo industrial que puidese haber nesta zona, podería continuar cunha segunda fase, que permitiría dobrar a superficie global do parque e suporía un investimento próximo aos 8 millóns de euros.\nUnha actuación estratéxica\nO mandatario galego valorou positivamente a actuación acometida no parque industrial de Verín, que tildou de “estratéxica” dado que supón poñer a disposición das empresas do conxunto da comarca novo solo industrial no que instalarse e, polo tanto, unha oportunidade para impulsar a actividade económica e o emprego nesta zona.\nAsí mesmo, fixo fincapé en que, grazas á ampliación, ofrécese ás empresas un espazo renovado e con capacidade loxística, por ter acceso ás principais vías de comunicación da comarca (como é o caso da N-525, ou da estrada local OU-1014). Ademais, lembrou a ubicación privilexiada do parque, situado en plena eurocidade Verín-Chaves, o que permite ás empresas aproveitar a proximidade con Portugal para abrir maiores posibilidades de negocio.\nMelloras na rede de saneamento\nAlberto Núñez Feijóo sinalou tamén que a ampliación do parque empresarial supuxo dotalo dunha mellor rede de infraestruturas e servizos, como a subestación eléctrica de Fenosa, que dá servizo a todo o polígono e aos concellos da comarca, cunha maior potencia de subministración, ou as melloras que se van acometer na rede xeral de saneamento de Verín.\nTrátase dunhas obras, xa licitadas, que contan cun investimento de 838.000 euros para mellorar a capacidade do sistema de saneamento do municipio, e que prevén a construción dun novo colector de bombeo no polígono de Pazos.\nCompromiso cos servizos públicos\nPor outra banda, o presidente do Goberno galego lembrou que a Xunta non só está a desenvolver diversos plans de apoio ao tecido industrial da comarca, senón tamén outras accións para impulsar o seu valor turístico e, sobre todo, destinadas á mellora dos servizos públicos.\nAsí, lembrou que no ámbito laboral, desde 2009 a Xunta leva investido en Verín un total de 6,7 millóns de euros en iniciativas para o fomento do emprego e a formación. Ademais, no ámbito sanitario, destacou o Hospital de Verín como centro de referencia no relativo á implantación de medidas de eficiencia enerxética na rede do Sergas, posto que a Xunta destinou a este hospital máis de 350.000 euros para equipalo con dúas caldeiras de biomasa.\nabril 9, 2015\tpor Xornal OU\t0 comments 952 visitasen Concellos, Verín\nSiguiente: A Xunta incrementa en máis de 226.000 euros as subvencións do Fondo de Compensación Ambiental\nAnterior: Cultura e Educación e Deputación de Ourense investirán 848.000 euros en obras de mellora en 46 colexios públicos da provincia\nOurense en Común analiza a caída do PERI das Burgas como “outra consecuencia máis da política especulativa do PP”\nfebrero 21, 2017\t0 comments 317 visitas\nJosé Cudeiro, responsable da caída do PXOM de 2003, continua a dirixir a Concellería de ...\nO Concello de Ourense, a Xunta e o Consorcio Provincial reúnense para avanzar e axilizar a comarcalización do servizo de Bombeiros\nabril 3, 2019\t0 comments 201 visitas\nRepresentantes de todas as administracións implicadas no proceso analizaron a situación actual, así como os ...\nO III RallyMix da Gudiña une deporte e natureza por medio do automobilismo\nmayo 18, 2016\t0 comments 707 visitas\nManuel Baltar lembrou a figura de Guillermo Lago, «alma máter» desta proba deportiva que promove ...


A mutualidade Muface, dependente do Ministerio de Hacienda, decidiu dar marcha atrás na súa decisión de pechar a oficina de Santiago de Compostela\nA directora xeral de MUFACE, Myriam Pallarés, comunicou ao representante da CIG no Consello Xeral da mutualidade a rectificación na decisión do peche da oficina compostelá. A acción sindical diante do conflito realizada pola Área Pública da CIG logra, a través de mobilizacións e comunicacións, salvar o peche da oficina de MUFACE na capital galega.\nA partir do 30 de setembro MUFACE centralizaría o servizo provincial de A Coruña na oficina desta cidade sen ter en conta o grave prexuízo que causaría ás comarcas que fan uso do servizo prestado dende fai moitos anos na oficina compostelá, sendo o colectivo de xubilados un dos máis afectados.\nA Área Pública da CIG congratúlase da decisión adoptada pola Mutualidade Xeral de Funcionarios Civís e da importancia das mobilizacións e decide desconvocar a concentración que tiña lugar hoxe ás once horas diante de oficina situada no baixo do número 23 da Avenida Rosalía de Castro de Compostela. A directora xeral de MUFACE informou da rectificación e solicitou a cancelación da mobilización, adiantando que se confirmará oficialmente o non peche da oficina na reunión de mañá do Consello Xeral de MUFACE.\nXunto coas mobilizacións levadas a cabo pola Área Pública da CIG, que foron canceladas o día de hoxe, hai que recordar tamén o apoio dende esta área á presentación dunha proposta non de Lei polo BNG no Congreso dos Deputados instando ao Estado a manter aberta con plena dotación de persoal e recursos materiais a oficina, garantindo a atención presencial dos mutualistas.\nPendente da confirmación despois da reunión do Consello Xeral de MUFACE de mañá compróbase que a acción sindical diante do conflito e as mobilizacións serven.


O conto do “sobriño” valeulles para roubar en 15 vivendas de #Galicia.\nSábado, 01 Agosto 2015 17:23 Redaccion @valminorinfo\nAs vítimas eran sempre persoas de avanzada idade ante as que se presentaban como sobriños ou familiares distantes. Un dos dous integrantes da banda, realizaba labores de vixilancia e preparaba a ruta de fuxida, á vez que o outro enganaba á vítima e contáballe que ía a bautizar á súa filla e que quería invitala á celebración. Tras gañarse a súa confianza acompañábana á súa vivenda e pedíanlle que lle mostrase unhas xoias antigas para fotografalas e facer unhas iguais para o bautizo do bebé.\nAxentes da Policía Nacional detiveron a dous varóns, o primeiro de 48 anos de idade, de nacionalidade española e con domicilio en Xinzo de Limia (Ourense), e o segundo de 28 anos, de nacionalidade portuguesa e con domicilio en Vigo, como responsables de varios delitos de estafa, furto e roubo con violencia.\nO conto do "sobriño"\nA investigación comezou a principios do pasado mes de xullo, cando unha muller denunciou que cando accedía á súa vivenda achegóuselle un home que se identificou como un sobriño ao que facía moito tempo que non vía, polo que o invitou a entrar.\nTras unha breve conversación o suposto sobriño pediulle 300 euros, negándose a vítima a darlle o diñeiro, aínda que ante a insistencia deste varón a muller colleu un sobre con diñeiro e entregoulle 200 euros, ocultando novamente o sobre.\nMinutos máis tarde ambos se despediron, e cando a vítima foi a recoller o sobre onde gardaba o diñeiro descubriu que este desaparecera, así como os 5000 euros que contiña o seu interior.\n15 denuncias similares\nLogo dun complexo labor, os axentes encargados do caso descubriron que desde finais do pasado ano producíronse 15 feitos case idénticos en diversos puntos da xeografía galega.\nEn todos eles unha persoa ben vestida e con dotes de persuasión, abordaba a persoas de avanzada idade nas proximidades dos seus domicilio e facíase pasar por un familiar, xeralmente un sobriño distante, e tras gañarse a confianza da vítima accedía ao seu domicilio onde lle pedía que lle deixase ver as xoias para fotografalas e así poder encargar unha idéntica para a súa nai, irmá ou filla, aproveitando un despiste da vítima para subtraerllas e abandonar rapidamente o domicilio con algunha escusa.\nNoutros casos en que a vítima era máis confiada convencíana para que lle prestase temporalmente xoias ou diñeiro e do mesmo xeito que no caso anterior subtraían diversos efectos ou diñeiro, nas idas ou vindas desta, desaparecendo a continuación do lugar.\nPor todo iso elaborouse un dispositivo encamiñado á localización e detención dos responsables dos feitos, á vez que se seguían analizando as diferentes probas.\nO avance das investigacións permitiu aos axentes identificar a un varón como presunto responsable dos feitos, á vez que localizaban un vehículo nas inmediacións da Travesía de Vigo que podería estar sendo utilizado para os seus desprazamentos.\nVarios indicativos controlaron este vehículo de forma permanente, ata que a última hora da pasada mañá uno deles descobre a dous varóns que se introduciron no seu interior e iniciaron a marcha.\nTras avisar ao resto dos axentes comezaron un seguimento discreto ao longo de diversas rúas da cidade, o cal finalizou coa interceptación e bloqueo deste automóbil cando intentaba acceder á autopista pola rúa Bos Aires.\nLogo de identificar aos dous ocupantes os axentes comprobaron que un deles dispoñía de dúas identidades e nacionalidades diferentes, ademais de cinco ordes de detención por diversos feitos, mentres que o outro ocupante tiña outras tres reclamacións xudiciais, polo que procederon á súa detención e posterior traslado a dependencias policiais.\nUnha vez en comisaría e tras realizas todas as comprobacións procedeuse a solicitar autorización xudicial de entrada e rexistro en dúas vivendas que estes varóns tiñan en Ponteareas e Vigo.\nDescobren un verdadeiro "tesouro" de botín\nDurante o rexistro, os axentes descubriron diversas xoias, colares, pulseiras e aneis, ademais de dous vehículos de alta gama, 26.000 euros en efectivo e outros efectos.\nÉ destacable o nivel dalgunhas xoias subtraídas como cordóns de ouro, gargantillas, pendentes, rubís, zafiros, e outras pedras, aínda que entre todas elas destacaba un broche de ouro con incrustacións de 70 diamantes.\nTodo o actuado a disposición do Xulgado de Instrución número Cinco de Vigo en funcións de Garda, sendo o Grupo de U.D.E.V.-1 pertencente á Brigada de Policía Xudicial desa Comisaría quen levou o peso da investigación\nEntre o botín incautado atopábase un broche de ouro con incrustacións de 70 diamantes.


Racismo e xenofobia – Xornalismo colaborativo e transmediático contra a discriminación social\nA Convención Internacional sobre a Eliminación de Todas as Formas de Discriminación Racial de 1965, di que a expresión discriminación racial refírese a: “calquera distinción, exclusión, restrición ou preferencia baseada na raza, cor, liñaxe ou orixe nacional ou étnica que teña por obxecto ou como resultado de anular ou diminuír o recoñecemento, goce ou exercicio, en condicións de igualdade, de dereitos humanos e liberdades fundamentais nos ámbitos político, económico, social ou cultural ou en calquera outro ámbito da vida pública “. Polo tanto, o racismo ou a discriminación racial é unha grave violación dos dereitos humanos, as persoas son discriminadas por mor da súa afiliación étnica ou racial, de tal xeito que unha serie de persoas considéranse superiores a outras persoas.\nUnha das eivas que os medios teñen desde o seu nacemento son as súas dificultades para tratar dunha maneira axeitada a todo aquel que é diferente, mais este problema viuse agravado aínda máis coa aparición do xornalismo post-televisivo, marcado por unha constante uniformizadora na que queda pouco espazo para o minoritario, fóra dalgúns exemplos descontextualizados.\nOs prexuízos son tendencias evaluativas dirixidas cara aos grupos sociais e os seus membros. Xeralmente, os prexuízos cara a grupos étnicos e nacionais caracterízanse por ser valoracións negativas. Isto inclúe, por suposto, que o individuo desenvolveu afectos negativos cara ao grupo e os seus membros. Pero tamén é posible que o prexuízo se asente nas crenzas do suxeito sobre os membros do grupo e que inclúa a intención de comportarse en forma de evitación, rexeitamento ou hostilidade.\nPor outra banda, os denominados como estereotipos veñen definindo un conxunto de crenzas compartidas e xeralmente estruturadas a preto dos atributos persoais que caracterizan aos membros dun grupo. Trátase por tanto de diversas crenzas, relacionadas entre se, referidas a distintos individuos, normalmente os membros dun grupo, que poden incluír trazos de personalidade, características físicas, condutas e mesmo roles e ocupacións. O proceso polo que se atribúen a un individuo características en función da súa pertenza a determinado grupo denomínase estereotipia. Consiste en utilizar o estereotipo para inferir, xulgar e/ou predicir condutas dun individuo.\nOs medios de información revelan actitudes de discriminación e racismo incluso cando as ocultan. A negación da existencia desas actitudes na sociedade, é tamén unha forma de posicionarse sobre o tema. A ausencia de diversidade cultural ou étnica nos medios (no que publican, e nas súas estruturas de produción) é un indicador do seu comportamento en relación á discriminación e o racismo.\nO racismo nos medios ven dado non só na imaxe, senón maioritariamente na linguaxe utilizada, pois en moitas ocasións os contidos veñen incluídos no propio tratamento lingüístico.\nExisten uns tópicos e estereotipos sobres os xitanos que, en parte, foron alimentados polos medios de comunicación.\nEntre os inmigrantes, o marroquí é “o outro” para a opinión pública española. É o colectivo que máis recibe actitudes racistas e xenófobas.\nEn xeral, os medios de comunicación en España presentan aos inmigrantes vinculados fundamentalmente a tres cuestións: delincuencia, inmigración ilegal e conflitos, xa sexa por motivos racistas ou de choque entre culturas.\nA chegada de forma ilegal a España é outra das temáticas máis representadas nos medios. Neste tema explótase o dramatismo cando se fala de pateras (este tipo de embarcación non é a máis numerosa, pero si a máis chamativa e máis representada polos medios).\nNon deben incluírse nas noticias características como o grupo étnico, a cor da pel, o país de orixe, a lingua, a relixión ou a cultura agás nos casos en que sexa estritamente necesario para a comprensión da información. Este tipo de caracterizacións estabelece dicotomías do tipo eles / nós, que afastan ás minorías do resto da poboación e adoitan relacionarse con outros binomios maniqueos.\nEvitar a asociación entre fluxos migratorios e delincuencia, sen contextualización nin análise de causas.\nCómpre evitar calquera tipo de xeralizacións, estereotipos e simplificacións. Tanto os tópicos que dividen ás persoas por nacionalidade ou etnia (aplicándolle a cada grupo un tipo de ocupación ou características persoais) como as asociacións coa marxinalidade ou a delicuencia deben ser erradicadas dos medios de comunicación.\nNon asociar as persoas migrantes co desemprego ou a masificación de servizos públicos, para concienciar a cidadanía autóctona de que non é a única propietaria lexítima do espazo público.\nÉ esencial, daquela, evitar a potenciación das informacións negativas ou sensacionalistas, xa que poden dar azos á aparición de conflitos. Isto non implica faltar á verdade con edulcoracións ou eufemismos, mais apenas ofrecer unha perspectiva ampla e transversal das minorías, visibilizando cuestións como as súas condicións de vida, integración, aportacións á cultura e á economía, etcétera.\nDistinguir os conflitos laborais, veciñais ou políticos dos conflitos racistas.\nRespectar coidadosamente a intimidade das persoas, especialmente das menores. Non se deben obter imaxes invasivas sen contar coa autorización expresa dos seus protagonistas.\nÉ necesario buscar a ecuanimidade nas fontes de información, potenciando as propias das minorías, fronte á práctica habitual no xornalismo actual de utilizar apenas fontes institucionais. Os membros das minorías étnicas son fontes esenciais por si propias.\nEspecial mención e esforzo merece a visibilización do pobo xitano. Na súa longa historia como minoría étnica endóxena no noso ámbito, a súa marxinación na información ten sido por veces mesmo maior que a doutras minorías de implantación menor e máis recente.\nAdemais, débense potenciar os seguintes aspectos:\nConstrución en primeira persoa, visibilidade e mostra de situacións discriminatorias.\nUnha persoa pode ser presentada empregando o seu nome e apelidos, sen necesidade de definila co grupo cultural e/ou étnico.\nDebemos preguntarnos se hai que especificar a orixe ou o feito de que, algunha vez, se desprazou.\nDicir que alguén “inmigrou” é mais adoitado que dicir que “é inmigrante”. Sobre todo, temos que preguntar ás persoas como queren ser denominadas.\nA referencia continuada á condición de “migrante” dificulta todo proceso de integración ao país como cidadán.\nSe é preciso indicar a orixe étnica, hai que facelo mencionando o país ou poboación de orixe (chino ou de Pekín en lugar de asiático) e contextualizar temporalmente o proceso migratorio.\nMostrar as situacións discriminatorias para refuxir das descualificacións gratuítas e fomentar un recoñecemento máis amplo da diversidade, hai que facer visibles as situacións de agresión e de discriminación social e/ou institucional que sofren as persoas por razón de orixe e/ou crenzas, e denuncialas e rexeitalas publicamente.\nA continuación algunhas solucións de mellora para o tratamento de comunidades discriminadas. Tratamento correcto da información:\nO xornalista non debería identificar como xitana a unha persoa salvo que sexa necesario para a comprensión da noticia, xa que non se recolle en ningún documento, nin se quera os Corpos e Forzas de Seguridade do Estado deben mencionalo. Moitas veces xunto á identificación da etnia indícanse os apelidos da persoas implicadas, cousa que non sucede coas persoas non xitanas.\nOutra cousa a ter en conta é o lugar onde se produce a mención da etnia, xa que non ten a mesma relevancia no titular, na entradilla ou no corpo da noticia. Hai que ter en conta as consecuencias que unha noticia negativa pode conlevar e non debemos xeralizar.\nNo caso da comunidade xitana moitas anécdotas acaban converténdose en noticia ser ter relevancia informativa. Moitas veces cáese en tópicos que provocan un gran descoñecemento sobre a realidade da comunidade e buscan o morbo e sensacionalismo. Hai que evitar estos tópicos, que axudan a crear estereotipos negativos. Tamén debemos informarnos correctamente, acudindo a fontes xitanas e contextualizando ben a información.\nComo xornalistas deberíamos proporcionar unha visión realista da comunidade xitana non só publicando noticias negativas. Potenciando os contidos sobre as súas realidades tanto culturais coma vitais, dando un reforzo positivo que axude a cambiar a visión para as novas xeracións. A terminoloxía usada nas noticias non adoita ser a correcta, incluíndo termos que non son adoitados para falar da comunidade xitana.\nOs recursos visuais tamén xogan un papel moi relevante, neles debemos mostrar unha imaxe responsable sendo conscientes dos prexuízos e mostrando colaboración entre xitanos e non xitanos, mostrándoos coma unha comunidade desenvolta.\nMinoría Comunidad, colectivo\nDenigrar (vén de negro) Agraviar, deshonrar\nRaza xitana Pobo xitano\nConguito Persoa negra\nTraballar coma un negro Traballar arreo\nPersoa de color Persoa negra, de orixe africana…\nClan (pobo xitano) Familia\nMoro, mora (despectivo) Persoa marroquí, arxelina/magrebí…\nSudaca Latinoamericana, arxentina, ecuatoriana, de orixe latinoamericano…\nNegro (escritor) Escritor pantasma (do inglés ghost-writer)\nCabeza de turco Emisario, chivo expiatorio…\nMerenda de negros Barullo\nTraballo de chinos Moi laborioso\nPaciencia de chinos Moita paciencia\nVelo islámico Velo\nArreglador Home/Muller de respeto/Tío/a\nClan Familia extensa/grupo familiar\nColectivo xitano Comunidade xitana\nIntegración Inclusión social\nPatriarca Home/Muller de respeto/Tío/a\nPaio Gadye/Non xitano\nTribu Grupo familiar\nPersona de cor Persona negra/ de orixe africana\nNomadismo Comunidade sedentaria\nSupermercado da droga Poboado\nIndíxena Poboación autóctona/orixinaria\nCabeza de turco Emisario/chivo expiatorio\nTraballar como un negro Traballar moito\nMerenda de negros Juego sucio/confusión/desorde\nGuía de estilo para periodistas. ¿Cómo informar de colectivos en peligro de exclusión?: http://www.labroma.org/blog/wp-content/uploads/2016/03/Gu%C3%ADa-para-periodistas-C%C3%B3mo-informar-de-colectivos-en-riesgos-de-exclusi%C3%B3n-EAPN.pdf\nCategorias Racismo e xenofobiaDeixar un comentario\nAnterior Previous post: Persoas con Capacidades Diversas\nSeguinte Next post: Saúde


CCOO analiza os datos do paro | Periódico Barrios\nA precariedade laboral na provincia segue aumentando e, en relación ao ano anterior, pérdense 213 afiliados á Seguridade Social.\nEn maio en Ourense, segundo informa CCOO, diminuíu o paro rexistrado pero con emprego precario e de tempada, resultando que o 91% dos contratos subscritos foron temporais.\nCCOO considera que a redución do desemprego no mes de maio en Ourense ben dada pola estacionalidade da economía, que nesta época do ano inicia un ciclo de aumento do emprego en actividades de tempada vinculadas sobre todo ao turismo, hostalería e o comercio, de feito é no sector onde máis descende con 409 persoas desempregadas menos.\nAna I. Barrios, Secretaria Xeral de CCOO de Ourense advirte que, “os datos do desemprego de maio en Ourense aínda que descende en 714 persoas, implican que na realidade segue aumentando a precariedade. Os datos publicados son determinantes e a contratación segue a ser maiormente temporal: dos 5.286 contratos subscritos, 4.732 son temporais (91%) e 554 indefinidos. Se comparamos os datos cos do mes de abril, a precariedade aumenta dous puntos porcentuais, pasando dun 89% a un 91%.”\nA portavoz do sindicato sinala que “os datos indican un perigoso camiño de desigualdade e así resulta que o 54% das persoas sen emprego son mulleres. Precisamente, á hora de contratar neste sector de baixo valor engadido e moi feminizado, son as mulleres as que están a sufrir a maior precariedade, rotación, desprotección e temporalidade, situación non desexada por elas pero que as azouta con virulencia e na que soportan salarios baixos e xornadas parciais que convértense en xornadas completas sen compensación económica. Situación para CCOO que, de non mudarse, aboca ás mulleres ourensáns á exclusión social e á pobreza”\nCCOO alerta tamén dun dato máis que preocupante dentro da situación negativa xeral de evolución do emprego e desemprego, a pobreza laboral. “Hoxe ter traballo xa non é sinónimo de benestar. A deterioración salarial é directamente proporcional á pobreza salarial e na nosa provincia temos todos os factores que propician esta pobreza salarial: xornadas parciais e temporais que supón salarios máis baixos, sobre todo no sector servizos, ser muller, porque triplican aos homes no tramo de salarios máis baixos, empresas pequenas, onde os salarios son tamén máis baixos e sectores como o servizos, con baixo valor engadido”, explican dende CCOO.\nCCOO, mellora, mínima, paro, valoración


Fálase de Hoxe comeza o co... - Praza Pública\nmartes 6, outubro 2020 ás 21:21 Miguel Pardo @depunteirolo\nA Xunta confina Ourense e Barbadás. Os habitantes destes municipios "non poderán desprazarse fóra deles agás por motivos laborais, educativos ou sanitarios". Ademais, prohíbense as xuntanzas de persoas non convivintes nos concellos de Barbadás, Verín e O Barco de Valdeorras, e na comarca do Carballiño, ademais de manter a mesma restrición na capital, onde xa estaban en vigor dende o pasado venres. Os casos de coronavirus nesta área sanitaria teñen unha incidencia que duplica a media galega. Ampliamos a información neste espazo\nmartes 6, outubro 2020 ás 16:14 Miguel Pardo @depunteirolo\nA patronal galega celebrará eleccións o vindeiro 24 de novembro logo de máis de dous anos sen elixir presidente. Así o asegura nun comunicado logo da decisión das reunións dos seus órganos directivos celebradas de xeito telemático.\nmartes 6, outubro 2020 ás 12:18 David Lombao @davidlombao\n'O que arde', de Oliver Laxe, preseleccionada para competir polos Oscar de Hollywood. A Academia de las Artes y las Ciencias Cinematográficas de España inclúea na súa preselección xunto a 'El hoyo' e 'La trinchera infinita'. A decisión definitiva coñecerase o 3 de novembro.\nmartes 6, outubro 2020 ás 11:02 David Lombao @davidlombao\nA Audiencia Nacional condena a 8 anos de prisión ao ex-presidente de Pescanova, Manuel Fernández de Sousa, por manipular as contas da empresa. A condena inclúe delitos de falsidade, estafa, falseamento de contas e alzamento de bens. Vén de confirmalo o Tribunal Superior de Xustiza de Galicia. Ampliamos a información neste espazo\nluns 5, outubro 2020 ás 18:20 David Lombao @davidlombao\nO equipo do Instituto de Investigación Sanitaria Galicia Sur que probou con éxito o tratamento con litio para casos graves da COVID-19 lanza unha campaña de micromecenado para financiar as súas pescudas. O traballo encabezado polo neurocientífico Carlos Spuch precisa de 100.000 euros.\nHEMEROTECA | Investigadores de Vigo proban con éxito o litio para tratar a Covid-19 en casos graves: "Diminúe a inflamación e potencia o sistema inmune"\nluns 5, outubro 2020 ás 12:06 Praza Pública @prazapublica\nO día 12 de outubro, ás 8 da mañá, coñeceremos os resultados da enquisa sobre a monarquía impulsada por 16 medios de comunicación, entre eles Praza.gal.\nNOVEDADES. El 12 de octubre a las 08:00h haremos público el resultado de la #EncuestaMonarquía realizada por 40dB, instituto de opinión dirigido por la prestigiosa socióloga Belén Barreiro. Cada uno de los 16 medios de esta plataforma dará esta información en esa fecha y hora.\n— #EncuestaMonarquía (@PlatMediosIndep) October 5, 2020\ndomingo 4, outubro 2020 ás 10:23 Miguel Pardo @depunteirolo\nO persoal de Alcoa inicia a folga indefinida desde a mañá deste domingo e impide a saída de aluminio do complexo da Mariña tras a ruptura das negociacións para a venda da fábrica e a falta de acordo polo ERE que pretende a multinacional.\ndomingo 4, outubro 2020 ás 10:15 Miguel Pardo @depunteirolo\nXunta e Concello de Santiago estudan abrir un novo proceso xudicial para recuperar as estatuas do Mestre Mateo, en propiedade dos Franco. Constituirán un grupo de traballo con expertos que analizarán a nova documentación achada sobre as pezas.


Preséntase "Contos e lendas do Val de Monterrei" na Biblioteca de Verín\nInicio/Cultura/Preséntase “Contos e lendas do Val de Monterrei” na Biblioteca de Verín\nPreséntase “Contos e lendas do Val de Monterrei” na Biblioteca de Verín\n12 de Xuño de 2017\nA obra, coordinada polo escritor verinés Xosé Carlos Caneiro, recompila contos de tradición oral de diversas temáticas\nO xoves 15 de xuño a Biblioteca de Verín acollerá ás 20h. a presentación da obra “Contos e lendas do Val de Monterrei”. Trátase dunha obra conxunta, que ten sido coordinada polo escritor verinés Xosé Carlos Caneiro hai vinte anos. Reúne contos de tradición oral de diversas temáticas (meigas, demos, aparicións, mouros, tesouros, oficios, animais, cregos, etc…). Esta obra foi ilustrada por autores de Verín e comarca, que prestaron de xeito desinteresado a súa creatividade para acompañar os textos.\nAs persoas que participaron na realización deste libro “cederon os dereitos para a edición desta obra por parte do Concello de Verín, reixentando calquera tipo de ingreso derivado da venda deste libro, que se poñerá á venda nun breve período de tempo”.\nbiblioteca caneiro contos ilustracións lendas libro monterrei municipal presentación val Verín xosé carlos\nAs lendas, a Ribeira Sacra ou os afiadores, no espectáculo “Queiman Folki”\nRelatorios e unha mostra sobre o Reino Suevo, na IV Xornada de Divulgación Científica do Museo de Lugo


DOG Núm. 98 Luns, 23 de maio de 2022 Páx. 30312\nORDE do 12 de maio de 2022 pola que se regula o uso de instalacións xuvenís para a realización de programas de lecer educativo e tempo libre durante a Campaña de verán 2022 para colectivos xuvenís (código de procedemento BS304A).\nAsumidas as competencias neste eido polo Decreto 146/1982, do 1 de decembro, sobre asunción de competencias en materia de cultura, a Consellería de Política Social inclúe entre os seus obxectivos o de favorecer a participación da xuventude en actividades deste tipo e para iso convoca, cada ano, a oferta de servizos e recursos para a campaña de verán.\nMediante a presente orde preténdese articular a utilización das instalacións xuvenís de que é titular a Consellería de Política Social, consciente de que as asociacións xuvenís e as entidades que desenvolven actividades para a xuventude non sempre dispoñen dos medios e instalacións axeitadas para iso, unha necesidade que pode ser aínda máis complexa na situación actual derivada polo impacto social da COVID-19.\nEn consecuencia, co obxecto de facilitarlle á mocidade o acceso a instalacións xuvenís para o desenvolvemento de programas de lecer educativo e tempo libre, sen ánimo de lucro, durante a Campaña de verán 2022 e facendo uso das facultades que me confire o artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,\nArtigo 5. Emenda da solicitude\nSe na solicitude se aprecian defectos, o órgano instrutor requirirá a entidade e/ou grupo solicitante para que, no prazo de dez (10) días, emende a falta ou achegue os documentos preceptivos, con indicación de que, se así non o fixer, se considerará desistida da súa petición, de conformidade co previsto no artigo 68 da Lei 39/2015, do 1 de outubro, logo de resolución, que será ditada nos termos do artigo 21 da referida lei.\nd) Grupos de persoas mozas galegas non asociadas segundo o establecido no artigo 3.\nc) As solicitudes das entidades que cubran as prazas por convocatoria aberta e non reservadas exclusivamente aos seus membros ou ás persoas asociadas.\ne) As que subvencionen o total ou parte da cota que teñen que pagar ás persoas participantes.\n3. No caso de persistir o empate, procederíase a un sorteo por medios informáticos para determinar as entidades ou grupos destinatarios.\n2. A valoración das solicitudes presentadas, de acordo cos criterios establecidos no artigo anterior, corresponderalle a unha Comisión de Valoración constituída para o efecto, e que estará integrada:\na) Pola persoa titular da xefatura do Servizo de Actividades para a Xuventude, que a presidirá ou, no caso de ausencia, por unha persoa funcionaria do citado servizo nomeada pola subdirectora xeral do Instituto da Xuventude de Galicia.\nb) Polas persoas titulares das xefaturas dos servizos de Xuventude e Voluntariado das xefaturas territoriais da Consellería de Política Social ou, no caso de ausencia, por unha persoa funcionaria dos respectivos servizos nomeada pola subdirectora xeral do Instituto da Xuventude de Galicia.\nArtigo 12. Reserva da praza adxudicada, perda e renuncia\n1. Publicada a resolución, as entidades e/ou grupos beneficiarios están obrigados, no prazo de cinco (5) días hábiles:\na) A ingresar, en concepto de reserva de prazas, o 25 % do importe do prezo correspondente ás prazas adxudicadas. A dita cantidade non será reintegrable, nin descontable no seguinte pagamento, no caso de que decaese a adxudicación realizada por incumprimento das obrigas expresadas neste artigo, nin se a entidade adxudicataria anulase a reserva de utilización da instalación ou reducise o número de persoas usuarias previstas ou os días de uso solicitado.\n2º. Acreditación do apoderamento da persoa que subscribiu a solicitude como representante da entidade ou grupo solicitante.\n2. A documentación relacionada na alínea b) do número anterior presentarase preferiblemente por vía electrónica para os grupos de persoas mozas galegas non asociadas.\nA presentación electrónica será obrigatoria para os suxeitos obrigados á presentación electrónica da solicitude. Se algunha destas entidades presenta a documentación complementaria presencialmente, será requirida para que a emende a través da súa presentación electrónica. Para estes efectos, considerarase como data de presentación aquela en que sexa realizada a emenda.\nOs grupos de persoas mozas non obrigadas á presentación electrónica, opcionalmente, poderán presentar a documentación complementaria presencialmente en calquera dos lugares e rexistros establecidos na normativa reguladora do procedemento administrativo común.\nAs entidades e/ou grupos solicitantes responsabilizaranse da veracidade dos documentos que presenten. Excepcionalmente, cando a relevancia do documento no procedemento o exixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal.\nPara os trámites administrativos posteriores á presentación de solicitudes, terase en conta o previsto no artigo 7.\n3. Se, transcorrido o prazo de cinco (5) días hábiles desde a publicación da adxudicación, non se cumpre o disposto no número 1, declararase a perda do dereito á instalación adxudicada, a través da oportuna resolución que será ditada nos termos do artigo 21 da Lei 39/2015, do 1 de outubro. As prazas adxudicadas non ocupadas quedarán dispoñibles conforme o procedemento sinalado no artigo 13.\n4. No caso de que algunha entidade ou grupo non formal renuncie ás prazas adxudicadas, estas prazas non ocupadas quedarán igualmente dispoñibles conforme o procedemento sinalado no artigo 13. As renuncias deberán presentarse conforme se indica no artigo 7.\nNo caso de non comunicar a renuncia no prazo dos cinco (5) días hábiles seguintes á publicación da resolución de adxudicación, na convocatoria seguinte a entidade ou grupo pasará a ocupar o último lugar dentro dos criterios de preferencia e prioridade descritos no artigo 8.\n1. No caso de que, unha vez adxudicadas as prazas conforme os artigos precedentes, quedasen prazas sobrantes sen ocupar, disporase delas en fase de resultas.\n2. As entidades e os grupos que presentaron unha solicitude no prazo do artigo 4 e non resultaron adxudicatarias por aplicación dos criterios recollidos no artigo 8 terán prioridade para o acceso a estas prazas. Disporán da prioridade sinalada durante un prazo de cinco (5) días hábiles contado a partir da publicación das prazas de resultas na páxina web.\nAs entidades e grupos interesados remitirán a súa solicitude de prazas mediante un correo electrónico, no enderezo ofertaconcertada.benestar@xunta.gal, cunha antelación mínima de sete (7) días hábiles á data de inicio da estadía que se solicita.\n3. Unha vez rematado o período de prioridade sinalado no número 2, e no caso de que aínda queden prazas sobrantes, estas poranse á disposición de calquera entidade ou grupo interesado que cumpra os requisitos do artigo 3, mediante a apertura dun novo período de presentación de solicitudes. Estas novas solicitudes presentaranse tamén por correo electrónico, no enderezo ofertaconcertada.benestar@xunta.gal, cunha antelación mínima de sete (7) días hábiles á data de inicio da estadía que se solicita.\nA segunda adxudicación das prazas de resultas a estas entidades e grupos non prioritarios realizarase, así mesmo, por orde de recepción de solicitudes, por resolución do órgano competente recollido no artigo 9.5 .\n1. Transcorridos quince (15) días hábiles desde a finalización do prazo de cinco (5) días establecido no artigo 12 para a reserva da praza, a entidade ou grupo beneficiario deberá formalizar o documento de aceptación das condicións particulares de uso da instalación conforme o modelo dispoñible na páxina web, xuventude.xunta.es e aboar o 75 % restante do importe do prezo correspondente ás prazas que confirme. A dita cantidade ou a parte proporcional non será reintegrable se o número de persoas usuarias ao inicio da actividade é menor ao confirmado, ou se o número de días é, así mesmo, inferior ao confirmado.\nNos cinco (5) días hábiles anteriores ao comezo da ocupación deberá presentarse no Servizo de Xuventude e Voluntariado da Xefatura Territorial a relación de persoas usuarias das prazas adxudicadas.\nA presentación da documentación farase na forma prevista no artigo 12.2.\n2. Cumpridas as condicións anteriores, a xefatura territorial correspondente da Consellería de Política Social facilitaralle á entidade ou grupo beneficiario o documento de autorización de uso temporal da instalación.\nSe, transcorridos os diferentes prazos establecidos neste artigo, as entidades ou grupos beneficiarios non fixesen os pagamentos correspondentes, procederase de acordo co disposto no número 3 do artigo 12.\nb) A observar as normas de réxime interno da instalación de que sexan adxudicatarias, así como as indicacións da persoa responsable desta no referente a aqueles aspectos non recollidos expresamente nas citadas normas.\nd) A responder dos actos que se realicen nas instalacións concedidas e das consecuencias que deles deriven, así como de toda responsabilidade civil derivada de calquera acto. As actividades que desenvolva o grupo non teñen a consideración de actividades propias da Dirección Xeral de Xuventude, Participación e Voluntariado, polo que os riscos, accidentes e danos derivados das actividades que desenvolva a entidade ou grupo serán responsabilidade exclusiva da dita entidade ou do grupo adxudicatario, que deberá subscribir a súa propia póliza de seguro de responsabilidade civil.\nAlbergue xuvenil Mariña Española.\nCampamento xuvenil Virxe de Loreto.\nCampamento xuvenil Espiñeira.\nAlbergue xuvenil Area.\nCampamento xuvenil A Devesa.\nCampamento xuvenil Os Chacotes.\nCampamento xuvenil Penedos de Xacinto. Entrimo\nAlbergue xuvenil As Sinas.\n21-28 de xuño\nCampamento xuvenil Pontemaril.\nCampamento xuvenil Illa de Ons.


O resultado das elecci�ns galegas\nHai un mes, o PP galego ti�a perdidas as elecci�ns. Se as ga�a o domingo -para facelo precisa maior�a absoluta- ser� porque logrou convencer aos votantes de que en Galicia � un partido de goberno eficaz que nada ten que ver coa corrupci�n, nin coa mala xesti�n da crise financeira e das caixas, co deterioro da sanidade nin coa sangr�a migratoria dos nosos fillos. Nada. Todos facemos progn�sticos sobre o que pasar� o domingo. Incluso porras. Na mi�a experiencia, nestas apostas entre amigos sempre adoitan ga�ar aqueles -amigas de cote- que din non saber nin entender de pol�tica, pero que albiscan o que os demais non queren ver ou agochan. Posiblemente nunca houbo tanta incerteza nin tantas cautelas respecto dos inqu�ritos como desta volta. O vaticinio semella arriscado pero algo pode aventurarse: xuntando a interpretaci�n dos datos dunha demoscopia vida a menos e cangada de erros nos �ltimos anos, algo de pr�ctica e o seguimento das novidades no sistema pol�tico e nas reacci�ns sociais.\nO PP ten desta volta problemas que nunca tivo, al�n do desgaste provocado pola corrupci�n e o mal goberno. Ten en Ciudadanos unha competencia electoral directa no seu terreo e a maiores outra en Ourense chamada D. O. Rajoy acampou dous d�as nesa provincia, non porque non queira verse con Feijoo, sen�n para reforzar o partido e arroupar ao demediado bar�n Baltar. P�dese pois prever unha combinaci�n de fugas de votos que far� case imposible ao PP revalidar os seus 41 deputados actuais, 4 por riba da minor�a, e moi dif�cil reter os 38 necesarios para gobernar en solitario. Agora s�bralle un por provincia pero danse condici�ns para que perda ese colch�n. Seralle complicado revalidar esa maior�a absoluta. Non foi s� a corrupci�n sist�mica polo financiamento ilegal e a fraude, que xa non � pouco, tam�n a incapacidade para a reacci�n fronte aos corruptos que tivo e ten dentro o PP. Os seus dirixentes demostr�ronse in�tiles para garantir a transparencia, encarg�ndolle a comisi�n parlamentaria de transparencia a un deputado comisionista, incompetentes para tomar decisi�ns exemplares e alonxar as sombras que os asombran. Ademais estaban no poder: nos �ltimos catro anos os gobernos de Feijoo exhibiron unha forma de ocupaci�n do poder que non constr�e case nada f�ra do tempo electoral e por raz�ns electorais. S� hai que ver os logros de que presume para atopar o lume que anuncia un incendio de grandes proporci�ns. As condici�ns nas que perder a maior�a creounas o propio PP, facendo verdade a vella idea conservadora de que as elecci�ns nunca as ga�a a oposici�n, sen�n que as perden os gobernos. Por iso apareceron competidores na dereita. Por iso o concello galego onde m�is votan a Ciudadanos � Oleiros, un residencial de profesionais acomodados que non queren sentirse enlamados pois non viven de rendas, das migallas do poder ou do conto, sen�n do seu traballo. Por iso apareceron competidores transversais e novos na esquerda, o maxistrado da Marea ou o xiro das primarias do PSdeG. Por iso o minguante BNG, sen moverse do sitio, mantense para un sector na eficacia electoral. Por iso, a�nda disimulando erros e facendo unha boa campa�a, o PP pode perder as elecci�ns.\nVotaci�n\t36 votos\tEtiquetas\nLourenzo Fern�ndez Prieto@lourenzofpLourenzo Fern�ndez Prieto (A Devesa-Ribadeo, 1961) Catedr�tico de Historia Contempor�nea da USC. Profesor convidado nas universidades de Londres, Cork e CUNY. Publicou m�is de 90 artigos sobre cambios sociais e tecnol�xicos na sociedade rural e sobre guerra e franquismo. 15 libros, os �ltimos: �Agriculture in the Age of Fascism� e �Otras miradas sobre golpe, guerra y dictadura�, co grupo de investigaci�n www.histagra.usc.es. Dirixiu 13 proxectos de investigaci�n e 11 teses doutorais